Мапа Новог Сада са градским четвртима, на којој се види положај Сајлова
Сајлово, улица Доње Сајлово
**Сајлово** (познато и као **Доње Сајлово**) је градска четврт у Новом Саду.

Положај насеља
--------------

Североисточну границу Сајлова чини Руменачки пут, југоисточну границу чини улица Доње Сајлово, док западну границу чини граница урбаног подручја Новог Сада. Насеље се, међутим, шири и према југозападу, где делимично излази из оквира урбаног подручја града, као и према северу, у Индустријску зону југ. Према неким тумачењима, Сајлово се простире са обе стране Руменачког пута, а североисточну границу насеља чини железничка пруга.

Суседне градске четврти и насеља су: Југовићево на југоистоку, Индустријска зона југ на североистоку, насеља Бангладеш и Руменка на северозападу и насеље Ветерник на југозападу.

У административном смислу, насеље Сајлово је део месне заједнице „Југовићево".

Историја
--------

Средњовековно насеље Доње Сајлово (13-16. век)
У повељи угарског краља Беле IV из 1237. године помињу се два насеља са именом Сајлово: Горње Сајлово или Сајлово I (на подручју данашње Клисе) и Доње Сајлово или Сајлово II (на подручју данашњег Сајлова). Претпоставља се да је оригинално име ових насеља било **Исаилово**. У народу постоји предање да је на Клисанском брегу некада постојао манастир, за који се везује и настанак имена Сајлово / Исаилово, по монаху исихасти овог манастира, Исаији. Овај монах је био веома поштован у народу, па је по њему простор добио име. Неки историјски извори потврђују да се у 12. веку источно од Руменке налазио велики манастир. Само име Сајлово / Исаилово је словенског порекла, што упућује на закључак да су ово подручје у то време насељавали Словени. После угарско-турских ратова у 16. веку, насеље Доње Сајлово се више не помиње.

Модерно насеље Сајлово настало је у другој половини 20. века. На левој страни Руменачког пута, основано је 1974. године ново градско гробље, а уз гробље се, на истој страни Руменачког пута, формира и насеље са ушореним улицама. Приземне породичне куће подигли су, претежно бесправно, досељеници из Босне, Хрватске и других крајева бивше Југославије. Према старијим генералним урбанистичким плановима Новог Сада, ово подручје је било предвиђено за појас заштитног зеленила и простор на који би се ширило градско гробље. Данас важећи генерални урбанистички план Новог Сада до 2021. године, уврстио је овај локалитет у подручја предвиђена за индивидуално становање.

Становништво
------------

Сајлово, улица Доње Сајлово
Рачуна се да на Сајлову данас има око 2.500 становника.

Даљи развој насеља
------------------

Струја је делимично спроведена, а у плану је увођење водовода и канализације, асфалтирање улица и отварање продавница и услужних радњи.

Види још
--------

* Градске четврти Новог Сада

Спољашње везе
-------------

***Сајлово*** na Wikimedijinoj ostavi

* Градске четврти Новог Сада Arhivirano 2007-05-20 na Wayback Machine-u
* Слике Сајлова Arhivirano 2008-04-20 na Wayback Machine-u
* Брујало цело Сајлово Arhivirano 2012-02-14 na Wayback Machine-u
* Сајлово 1940 Arhivirano 2007-09-27 na Wayback Machine-u
* Детаљна мапа Новог Сада и Сајлова
* Детаљна мапа Новог Сада и Сајлова Arhivirano 2009-12-31 na Wayback Machine-u

| * p
* r
* u
Градске четврти и приградска насеља Новог Сада |
| --- |
| Бачки део града(јужно од канала ДТД) | Авијатичарско насеље • Адамовићево насеље • Адице • Алмашки крај • Банатић • Булевар • Ветерничка рампа1 • Грбавица • Депресија • Детелинара • Југовићево • Кампус новосадског универзитета • Лиман • Ново Насеље (Бистрица) • Первазово насеље • Подбара • Рибарско острво • Роткварија (Житни трг) • Сајлово1 • Сајмиште • Салајка (Славија) • Сателит • Стари Град (Центар) • Телеп |
| Бачки део града(северно од канала ДТД) | Велики Рит • Видовданско насеље • Горње Ливаде • Клиса • Мали Београд • Мишин Салаш • Римски Шанчеви2 • Слана бара • Шангај |
| Сремски део града | Петроварадин3 (Алибеговац • Буковачки плато • Везирац • Карагача • Мишелук • Нови Мајур • Петроварадинска тврђава • Подграђе Петроварадина • Рибњак • Садови • Стари Мајур • Текије • Транџамент • Ширине • Широка Долина) • Сремска Каменица3 (Артињева • Боцке • Доња Каменица • Главица • Горња Каменица • Григовац • Мала Каменица • Парагово • Поповица • Староиришки пут • Татарско брдо • Чардак) |
| Приградска насеља | Бангладеш • Бегеч • Будисава • Буковац • Ветерник • Камењар • Каћ • Кисач • Ковиљ • Лединци • Липов Гај • Немановци • Пејићеви салаши • Руменка • Стари Лединци • Степановићево • Танкосићево • Футог • Ченеј |
| Индустријске зоне | Индустријске зоне у Новом Саду |
| Напомене: (1) Ветерничка рампа и Сајлово су делом градска, а делом приградска насеља. • (2) Римски Шанчеви су делом градско, а делом приградско насеље. • (3) Петроварадин и Сремска Каменица су статистички посебна насеља, али се сматрају делом ужег градског подручја Новог Сада. |